CELEX: 32021R1475
Language: fi
Date: 2021-09-14 00:00:00
Title: Komission täytäntöönpanoasetus (EU) 2021/1475, annettu 14 päivänä syyskuuta 2021, Kiinan kansantasavallasta peräisin olevien tiettyjen alumiinifoliorullien tuonnissa täytäntöönpanoasetuksella (EU) 2019/915 käyttöön otetun lopullisen polkumyyntitullin laajentamisesta koskemaan tiettyjen alumiinifoliorullien tuontia Thaimaasta riippumatta siitä, onko niiden alkuperämaaksi ilmoitettu Thaimaa

15.9.2021   
               
               
                  FI
               
               
                  Euroopan unionin virallinen lehti
               
               
                  L 325/24
               
            
         KOMISSION TÄYTÄNTÖÖNPANOASETUS (EU) 2021/1475,
         annettu 14 päivänä syyskuuta 2021,
         Kiinan kansantasavallasta peräisin olevien tiettyjen alumiinifoliorullien tuonnissa täytäntöönpanoasetuksella (EU) 2019/915 käyttöön otetun lopullisen polkumyyntitullin laajentamisesta koskemaan tiettyjen alumiinifoliorullien tuontia Thaimaasta riippumatta siitä, onko niiden alkuperämaaksi ilmoitettu Thaimaa
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1), jäljempänä ’perusasetus’, ja erityisesti sen 13 artiklan,
         sekä katsoo seuraavaa:
         1.   MENETTELY
         
         1.1   Aikaisempi tutkimus ja voimassa olevat toimenpiteet
         
         
                     (1)
                  
                  
                     Neuvosto otti maaliskuussa 2013 polkumyyntitutkimuksen, jäljempänä ’alkuperäinen tutkimus’, jälkeen täytäntöönpanoasetuksella (EU) (N:o) 217/2013 (2) käyttöön lopullisen polkumyyntitullin Kiinan kansantasavallasta, jäljempänä ’Kiina’, peräisin olevien tiettyjen alumiinifoliorullien, jäljempänä ’pienet rullat’, tuonnissa. Toimenpiteet toteutettiin 14,2–35,6 prosentin suuruisen arvotullin muodossa.
                  
               
                     (2)
                  
                  
                     Euroopan komissio, jäljempänä ’komissio’, piti kesäkuussa 2019 täytäntöönpanoasetuksella (EU) 2019/915 (3) voimassa lopulliset toimenpiteet perusasetuksen 11 artiklan 2 kohdan mukaisen toimenpiteiden voimassaolon päättymistä koskevan tarkastelun, jäljempänä ’tarkastelua koskeva tutkimus’, jälkeen.
                  
               1.2   Pyyntö
         
         
                     (3)
                  
                  
                     Komissio vastaanotti perusasetuksen 13 artiklan 3 kohdan ja 14 artiklan 5 kohdan mukaisen pyynnön tutkia Kiinasta peräisin olevien tiettyjen alumiinifoliorullien tuonnissa käyttöön otettujen polkumyynnin vastaisten toimenpiteiden mahdollista kiertämistä ja asettaa kirjaamisvelvoite tiettyjen alumiinifoliorullien tuonnille Thaimaasta riippumatta siitä, onko niiden alkuperämaaksi ilmoitettu Thaimaa.
                  
               
                     (4)
                  
                  
                     Pyyntö jätettiin 9 päivänä marraskuuta 2020. Pyynnön esittäjä pyysi asian käsittelyä nimettömänä sekä hakemusvaiheessa että tutkimuksen keston ajan. Pyynnön esittäjä perusteli asianmukaisesti pyyntönsä, jotka komissio hyväksyi, sillä komissio katsoi, että luottamuksellisen käsittelyn myöntämiseen pyynnön esittäjälle oli riittävät perusteet.
                  
               
                     (5)
                  
                  
                     Pyynnössä esitettiin riittävästi näyttöä siitä, että Kiinan kansantasavallasta ja Thaimaasta unioniin suuntautuvan vientikaupan rakenteessa oli tapahtunut muutos sen jälkeen, kun pieniä rullia koskevat toimenpiteet oli otettu käyttöön. Muutos vaikutti johtuvan unioniin Thaimaan kautta lähetetyistä pienistä rullista, joihin oli kohdistunut kokoonpanotoimintaa Thaimaassa. Pyyntö sisälsi myös riittävästi näyttöä siitä, että tällaisessa kokoamisessa oli kyse toimenpiteiden kiertämisestä, koska Kiinasta peräisin olevien osien osuus koottavan tuotteen kokonaisarvosta oli yli 60 prosenttia ja kokoamisen aikana syntynyt arvonlisäys oli alle 25 prosenttia valmistuskustannuksista.
                  
               
                     (6)
                  
                  
                     Pyyntö sisälsi myös riittävästi näyttöä siitä, että edellä kuvattujen käytäntöjen vuoksi tällä hetkellä sovellettavien polkumyyntitoimenpiteiden korjaavat vaikutukset olivat heikentyneet sekä määrien että hintojen osalta. Lisäksi oli riittävästi näyttöä siitä, että Thaimaasta lähetettyjen pienten rullien hinnat olivat polkumyyntihintoja pienille rullille aiemmin määritettyyn normaaliarvoon verrattuna.
                  
               1.3   Tarkasteltavana oleva tuote ja tutkimuksen kohteena oleva tuote
         
         
                     (7)
                  
                  
                     Tarkasteltavana oleva tuote on Kiinasta peräisin oleva vahvistamaton alumiinifolio, jonka paksuus on vähintään 0,007 mm mutta alle 0,021 mm ja jota ei ole enempää valmisteltu kuin valssattu ja joka on kohokuvioitu tai kohokuvioimaton ja jonka rullapaino on alhainen, enintään 10 kg, ja joka luokiteltiin komission täytäntöönpanoasetuksen (EU) 2019/915 voimaantulopäivänä CN-koodeihin ex 7607 11 11 ja ex 7607 19 10 (Taric-koodit 7607111110 ja 7607191010), jäljempänä ’tarkasteltavana oleva tuote’. Nyt voimassa olevia toimenpiteitä sovelletaan tähän tuotteeseen.
                  
               
                     (8)
                  
                  
                     Tutkimuksen kohteena oleva tuote on sama kuin edellisessä johdanto-osan kappaleessa määritelty mutta Thaimaasta lähetetty tuote, riippumatta siitä, onko sen alkuperämaaksi ilmoitettu Thaimaa, ja joka luokitellaan tällä hetkellä CN-koodeihin ex 7607 11 11 ja ex 7607 19 10 (Taric-koodit 7607111111 ja 7607191011), jäljempänä ’tutkimuksen kohteena oleva tuote’.
                  
               
                     (9)
                  
                  
                     Tutkimus osoitti, että Kiinasta unioniin viedyillä ja Thaimaasta lähetetyillä pienillä rullilla on samat fyysiset ja kemialliset perusominaisuudet ja käyttötarkoitukset, minkä perusteella niiden katsotaan olevan perusasetuksen 1 artiklan 4 kohdassa tarkoitettuja samankaltaisia tuotteita.
                  
               1.4   Vireillepano
         
         
                     (10)
                  
                  
                     Ilmoitettuaan asiasta jäsenvaltioille komissio katsoi, että oli olemassa riittävä näyttö perusasetuksen 13 artiklan 3 kohdan mukaisen tutkimuksen panemiseksi vireille. Komissio pani tutkimuksen vireille ja asetti Thaimaasta lähetettävät pienet rullat kirjaamisvelvoitteen alaisiksi riippumatta siitä, onko niiden alkuperämaaksi ilmoitettu Thaimaa, 21 päivänä joululuuta 2020 annetulla komission täytäntöönpanoasetuksella (EU) 2020/2161 (4), jäljempänä ’vireillepanoasetus’.
                  
               1.5   Tutkimusajanjakso ja raportointijakso
         
         
                     (11)
                  
                  
                     Tutkimusajanjakso käsitti 1 päivän tammikuuta 2016 ja 30 päivän kesäkuuta 2020 välisen ajan, jäljempänä ’tutkimusajanjakso’. Tietoja kerättiin tutkimusajanjaksolta muun muassa sen tutkimiseksi, oliko kaupan rakenteessa tapahtunut väitetty muutos tarkasteltavana olevaa tuotetta koskevien toimenpiteiden käyttöönoton jälkeen ja oliko kyseessä käytäntö, menettely tai toiminta, jolle ei ole riittävästi perusteita tai jolle ei ole muuta taloudellista perustetta kuin tullin käyttöön ottaminen. Tarkempia tietoja kerättiin 1 päivän heinäkuuta 2019 ja 30 päivän kesäkuuta 2020 väliseltä jaksolta, jäljempänä ’raportointijakso’, sen tutkimiseksi, heikensikö tuonti voimassa olevien toimenpiteiden korjaavia vaikutuksia hintojen ja/tai määrien osalta ja esiintyikö polkumyyntiä.
                  
               1.6   Tutkimus
         
         
                     (12)
                  
                  
                     Komissio ilmoitti tutkimuksen vireillepanosta virallisesti Kiinan ja Thaimaan viranomaisille, kyseisissä maissa toimiville vientiä harjoittaville tuottajille, niille unionin tuojille, joita asian tiedettiin koskevan, ja unionin tuotannonalalle. Kyselylomakkeet / vapautuksen hakemista koskevat lomakkeet lähetettiin Thaimaan ja Kiinan tuottajille/viejille ja unionin tuojille, jotka olivat komission tiedossa tai jotka olivat ilmoittautuneet vireillepanoasetuksen 3 artiklassa asetetuissa määräajoissa.
                  
               
                     (13)
                  
                  
                     Asianomaisille osapuolille annettiin tilaisuus esittää näkökantansa kirjallisesti ja pyytää kuulluksi tulemista vireillepanoasetuksessa asetetussa määräajassa. Kaikille osapuolille ilmoitettiin, että kaikkien merkityksellisten tietojen toimittamatta jättäminen tai epätäydellisten, väärien tai harhaanjohtavien tietojen toimittaminen saattaa johtaa perusasetuksen 18 artiklan soveltamiseen ja havaintojen tekemiseen käytettävissä olevien tietojen perusteella.
                  
               
                     (14)
                  
                  
                     Kaksi unionin tuottajaa ilmoittautui asianomaisiksi osapuoliksi, mutta vastauksia kyselylomakkeisiin / vapautuksen hakemista koskeviin lomakkeisiin ei saatu yhdeltäkään osapuolelta Thaimaasta, Kiinasta tai muualta.
                  
               2.   TUTKIMUKSEN TULOKSET
         
         2.1   Yleiset näkökohdat
         
         
                     (15)
                  
                  
                     Perusasetuksen 13 artiklan 1 kohdan mukaisesti toimenpiteiden kiertämisen mahdollista esiintymistä arvioitaessa on analysoitava järjestyksessä seuraavia seikkoja:
                     
                                 —
                              
                              
                                 oliko Kiinan ja Thaimaan sekä unionin välisen kaupan rakenteessa tapahtunut muutos,
                              
                           
                                 —
                              
                              
                                 johtuiko tämä muutos käytännöstä, menettelystä tai toiminnasta, jolla ei ole riittävästi perusteita tai jolla ei ole muuta taloudellista perustetta kuin voimassa olevien polkumyynnin vastaisten toimenpiteiden käyttöön ottaminen,
                              
                           
                                 —
                              
                              
                                 onko olemassa näyttöä vahingosta tai siitä, että voimassa olevien polkumyyntitoimenpiteiden korjaavat vaikutukset vaarantuivat tutkimuksen kohteena olevan tuotteen hintojen ja/tai määrien osalta, ja
                              
                           
                                 —
                              
                              
                                 onko näyttöä polkumyynnistä verrattuna tarkasteltavana olevan tuotteen aiemmin määritettyihin normaaliarvoihin.
                              
                           
               
                     (16)
                  
                  
                     Koska pyynnön esittäjien toimittama näyttö viittasi Thaimaassa tapahtuvaan kokoonpanotoimintaan, komissio analysoi tässä tutkimuksessa tarkemmin sanoen sitä, täyttyivätkö erityisesti seuraavat perusasetuksen 13 artiklan 2 kohdassa esitetyt edellytykset:
                     
                                 —
                              
                              
                                 onko kokoonpanotoiminta alkanut tai huomattavasti lisääntynyt polkumyyntitutkimuksen vireillepanosta alkaen tai juuri ennen sitä ja tulevatko kyseessä olevat osat maasta, johon sovelletaan toimenpiteitä, ja
                              
                           
                                 —
                              
                              
                                 muodostavatko osat vähintään 60 prosenttia kokoonpantavan tuotteen osien kokonaisarvosta ja onko kokoonpanossa tai valmistuksessa käytettävien osien arvonlisäys enemmän kuin 25 prosenttia valmistuskustannuksista.
                              
                           
               2.2   Yhteistyön taso
         
         
                     (17)
                  
                  
                     Ennen vireillepanoa Thaimaan viranomaiset toimittivat usean Thaimaassa toimivan kotitalousfolion tuottajan nimet ja osoitteet. Kuten johdanto-osan kappaleessa 14 mainitaan, yksikään näistä thaimaalaisista tuottajista/viejistä tai mikään muu tuottaja/viejä ei ilmoittautunut eikä lähettänyt vapautuspyyntöä.
                  
               
                     (18)
                  
                  
                     Komissio ilmoitti Thaimaan viranomaisille verbaalinootilla 11 päivänä helmikuuta 2021, että koska Thaimaan viejät/tuottajat eivät olleet toimineet yhteistyössä, komissio aikoi tehdä päätelmänsä kiertämiskäytäntöjen mahdollisesta esiintymisestä perusasetuksen 18 artiklan mukaisesti käytettävissä olevien tietojen perusteella. Komissio korosti myös, että käytettävissä olevien tietojen perusteella tehdyt päätelmät voivat olla kyseisen osapuolen kannalta epäedullisempia, ja pyysi Thaimaan viranomaisilta kommenttia.
                  
               
                     (19)
                  
                  
                     Thaimaan viranomaiset vastasivat komissiolle, että ne olivat saaneet tiedon Dingheng New Materials Co., Ltd.:n aikomuksesta toimia yhteistyössä ja että jos thaimaalaiset vientiä harjoittavat tuottajat eivät toimisi yhteistyössä, komissio voi tehdä Thaimaan vientiä harjoittaviin tuottajiin liittyviä kiertämiskäytäntöjä koskevat päätelmät käytettävissä olevien tietojen perusteella.
                  
               
                     (20)
                  
                  
                     Komissio huomautti, että Thaimaan viranomaisten mainitsema yritys ei toiminut yhteistyössä tässä tutkimuksessa vaan rinnakkaisessa toimenpiteiden kiertämistä koskevassa tutkimuksessa, joka koski jumbokelojen tuontia (5). Tässä tutkimuksessa yksikään tutkimuksen kohteena olevan tuotteen thaimaalainen tuottaja ei ilmoittautunut.
                  
               
                     (21)
                  
                  
                     Näin ollen jäljempänä selostetut kiertämiskäytäntöjen esiintymiseen liittyvät havainnot perustuivat perusasetuksen 18 artiklan 1 kohdan mukaisesti käytettävissä oleviin tietoihin. Komissio nojasi erityisesti pyyntöön sisältyviin tietoihin sekä muihin tietolähteisiin, kuten tuontia ja vientiä koskeviin kaupankäyntitilastoihin (esimerkiksi Eurostatilta ja Global Trade Atlas -tietokannasta, jäljempänä ’GTA’, saatuihin), sekä yleisesti saatavilla oleviin tietoihin.
                  
               2.3   Muutos kaupan rakenteessa
         
         
                     (22)
                  
                  
                     Taulukossa 1 alla näkyy Kiinasta ja Thaimaasta tulevan tuonnin kehittyminen tutkimusajanjaksolla (6).
                     
                        Taulukko 1
                     
                     
                        Pienten rullien tuonti tutkimusajanjaksolla (tonnia)
                     
                     
                                  
                              
                              
                                 2016
                              
                              
                                 2017
                              
                              
                                 2018
                              
                              
                                 2019
                              
                              
                                 Raportointijakso
                              
                           
                                 Kiina
                              
                              
                                 299
                              
                              
                                 471
                              
                              
                                 308
                              
                              
                                 596
                              
                              
                                 414
                              
                           
                                 
                                    indeksi (2016 = 100)
                                 
                              
                              
                                 
                                    100
                                 
                              
                              
                                 
                                    157
                                 
                              
                              
                                 
                                    103
                                 
                              
                              
                                 
                                    199
                                 
                              
                              
                                 
                                    139
                                 
                              
                           
                                 Osuus kokonaistuonnista
                              
                              
                                 8 %
                              
                              
                                 10 %
                              
                              
                                 6 %
                              
                              
                                 7 %
                              
                              
                                 5 %
                              
                           
                                 Thaimaa
                              
                              
                                 70
                              
                              
                                 654
                              
                              
                                 814
                              
                              
                                 1 088 
                              
                              
                                 1 069 
                              
                           
                                 
                                    indeksi (2016 = 100)
                                 
                              
                              
                                 
                                    100
                                 
                              
                              
                                 
                                    934
                                 
                              
                              
                                 
                                    1 163 
                                 
                              
                              
                                 
                                    1 555 
                                 
                              
                              
                                 
                                    1 527 
                                 
                              
                           
                                 Osuus kokonaistuonnista
                              
                              
                                 2 %
                              
                              
                                 13 %
                              
                              
                                 17 %
                              
                              
                                 12 %
                              
                              
                                 14 %
                              
                           
                                 Tuonti yhteensä
                              
                              
                                 3 904 
                              
                              
                                 4 891 
                              
                              
                                 4 914 
                              
                              
                                 8 838 
                              
                              
                                 7 751 
                              
                           
                                 
                                    Lähde: Eurostat
                              
                           
               
                     (23)
                  
                  
                     Vuoden 2016 ja raportointijakson päättymisen välillä tuonti Thaimaasta kasvoi merkittävästi 70 tonnista 1 069 tonniin. Samaan aikaan maan osuus kokonaistuonnista kasvoi 2 prosentista 14 prosenttiin. Myös tuonti Kiinasta kasvoi, mutta huomattavasti vähemmän, 299 tonnista 414 tonniin. Kiinan osuus kokonaistuonnista laski kuitenkin 8 prosentista 5 prosenttiin tai Thaimaan tuonnin määrän nelinkertaistuttua vain noin kolmasosaan. Lisäksi Kiinan tuontimäärät ovat edelleen alle vuoden 2013 eli alkuperäisen tutkimuksen ajankohdan, jolloin ne olivat 610 tonnia.
                  
               
                     (24)
                  
                  
                     Taulukossa 2 näkyy pienten rullien tuotannossa tarvittavien raaka-aineiden viennin kehitys Kiinasta Thaimaahan tutkimusajanjaksolla.
                     
                        Taulukko 2
                     
                     
                        Raaka-aineiden vienti Kiinasta Thaimaahan tutkimusajanjaksolla
                         (7)
                        (tonnia)
                     
                     
                                  
                              
                              
                                 2016
                              
                              
                                 2017
                              
                              
                                 2018
                              
                              
                                 2019
                              
                              
                                 Raportointijakso
                              
                           
                                 Folioaihiot (tonnia)
                              
                              
                                 50 111 
                              
                              
                                 52 950 
                              
                              
                                 62 799 
                              
                              
                                 68 755 
                              
                              
                                 71 668 
                              
                           
                                 
                                    indeksi (2016 = 100)
                                 
                              
                              
                                 
                                    100
                                 
                              
                              
                                 
                                    106
                                 
                              
                              
                                 
                                    125
                                 
                              
                              
                                 
                                    137
                                 
                              
                              
                                 
                                    143
                                 
                              
                           
                                 Jumbokelat (tonnia)
                              
                              
                                 31 931 
                              
                              
                                 37 697 
                              
                              
                                 49 686 
                              
                              
                                 63 988 
                              
                              
                                 69 248 
                              
                           
                                 
                                    Indeksi (2016 = 100)
                                 
                              
                              
                                 
                                    100
                                 
                              
                              
                                 
                                    118
                                 
                              
                              
                                 
                                    156
                                 
                              
                              
                                 
                                    200
                                 
                              
                              
                                 
                                    217
                                 
                              
                           
                                 Raaka-aineet yhteensä (tonnia)
                              
                              
                                 82 042 
                              
                              
                                 90 647 
                              
                              
                                 112 485 
                              
                              
                                 132 743 
                              
                              
                                 140 916 
                              
                           
                                 
                                    indeksi (2016 = 100)
                                 
                              
                              
                                 100
                              
                              
                                 110
                              
                              
                                 137
                              
                              
                                 162
                              
                              
                                 172
                              
                           
                                 
                                    Lähde: Global Trade Atlas
                              
                           
               
                     (25)
                  
                  
                     Kotitalousfolion tuotannossa tärkein raaka-aine on primaarialumiini. Raaka-alumiini jalostetaan folioaihioiksi, josta puolestaan valmistetaan kotitalousfoliorullia, joiden paino on yli 10 kilogrammaa (”jumbokelat”) ja/tai pieniä rullia (paino enintään 10 kg). Komission pyynnöstä saamat tiedot osoittavat, että Thaimaasta EU:hun vietävät pienet rullat valmistetaan pääasiassa välituoteraaka-aineesta eli folioaihioista tai jumbokeloista.
                  
               
                     (26)
                  
                  
                     Taulukko 2 osoittaa, että näiden raaka-aineiden vienti Kiinasta Thaimaahan on kasvanut jatkuvasti vuodesta 2016 lähtien. Komissio huomautti kuitenkin, ettei näitä kahta raaka-ainetta käytetä Thaimaassa pelkästään pienten rullien tuotantoon. Esimerkiksi folioaihioita käytetään Thaimaassa myös jumbokelojen tuotantoon. Näitä jumbokeloja myydään joko Thaimaan omilla markkinoilla tai viedään kolmansiin maihin, kuten EU:hun. Lisäksi folioaihioita käytetään raaka-aineena useilla muillakin toimialoilla, kuten pakkausteollisuudessa tai eristeenä. Siten tosiasiassa vain osaa tuoduista folioaihioista käytetään pienten rullien tuotantoprosessissa.
                  
               
                     (27)
                  
                  
                     Taulukon 2 jumbokeloja koskeviin tietoihin sisältyvät lisäksi jatkojalostusfolion jumbokelat, jotka kuuluvat samaan tavarakoodiin mutta joita ei käytetä kotitalousfolion tuotantoon. Koska yksityiskohtaisia Thaimaan tuontitietoja ei ole saatavilla, ei ole tiedossa, miten suuri osuus Thaimaahan tuoduista jumbokeloista on jatkojalustusfoliota. Koska päinvastaisesta ei ole kuitenkaan näyttöä, voidaan kohtuudella olettaa, että jatkojalostusfolion ja kotitalousfolion tuotannon välinen suhde Thaimaassa pysyi vakaana tutkimusajanjaksolla. Edellä taulukossa 1 näkyvän suuntauksen perusteella voi olla niinkin, että kotitalousfolion tuotanto on kasvanut. Tämä tarkoittaa sitä, että kaikentyyppisten jumbokelojen näkyvissä oleva kasvusuuntaus pitää paikkansa myös kotitalousfolion jumbokelojen osalta.
                  
               
                     (28)
                  
                  
                     Joka tapauksessa se tosiseikka, että raaka-aineiden tuontimäärät Kiinasta Thaimaahan ovat kasvaneet merkittävästi, viittaa näiden raaka-aineiden kysynnän kasvuun Thaimaassa. Tämä voi ainakin osaltaan selittyä sillä, että pienten rullien tuotanto Thaimaassa ja niiden vienti maasta on kasvanut.
                  
               
                     (29)
                  
                  
                     Thaimaasta unioniin suuntautuvan viennin kasvu, Kiinan tuonnin samanaikainen pieneneminen thaimaalaisten pienten rullien tuontiin verrattuna sekä Kiinan raaka-aineviennin kasvu Thaimaahan samalla jaksolla voidaan katsoa perusasetuksen 13 artiklan 1 kohdassa tarkoitetuksi muutokseksi Kiinan, Thaimaan ja unionin välisen kaupan rakenteessa.
                  
               2.4   Sellaisten kiertämiskäytäntöjen luonne, joilla ei ole riittävästi perusteita tai muuta taloudellista perustetta
         
         
                     (30)
                  
                  
                     Perusasetuksen 13 artiklan 1 kohdan mukaan kaupan rakenteen muutoksen on johduttava käytännöstä, menettelystä tai toiminnasta, jolla ei ole riittävästi perusteita tai jolla ei ole muuta taloudellista perustetta kuin tullin käyttöön ottaminen. Käytäntöön, menettelyyn tai toimintaan sisältyvät tällä hetkellä sovellettavien toimenpiteiden kohteena olevan tuotteen lähettäminen kolmansien maiden kautta ja osien kokoonpano-/viimeistelytoiminta kolmannessa maassa perusasetuksen 13 artiklan 2 kohdan mukaisesti.
                  
               
                     (31)
                  
                  
                     Koska yksikään vientiä harjoittava tuottaja ei toiminut komission kanssa yhteistyössä, kiertämiskäytäntöjen esiintymistä ja luonnetta Thaimaassa koskevat päätelmät tehtiin käytettävissä olevien tietojen perusteella perusasetuksen 18 artiklan mukaisesti, kuten 2.2 jaksossa selitetään.
                  
               
                     (32)
                  
                  
                     Pyynnön esittäjä toimitti näyttöä siitä, että pieniä rullia valmistetaan Thaimaassa kelaamalla uudelleen jumbokeloja, jotka on hankittu suoraan Kiinasta tai välillisesti thaimaalaisilta tuottajilta, jotka hankkivat jumbokelojen tuotantoon tarvittavat raaka-aineet Kiinasta (8). Pyynnön esittäjä osoitti, että:
                     
                                 1)
                              
                              
                                 Thaimaalaisilla tuottajilla ei ole koneita, joita tarvitaan pienten rullien valmistukseen primaarialumiinista, vaan ainoastaan sellaisia, joilla jumbokeloja voidaan kelata uudelleen, leikata ja hehkuttaa sekä tehdä niille muita suhteellisen vähäisiä toimenpiteitä. Tämän vahvistivat myös useiden thaimaalaisten tuottajien verkkosivustoilta löytyneet tiedot (9).
                              
                           
                                 2)
                              
                              
                                 Thaimaalaiset tuottajat hankkivat jumbokelat joko suoraan Kiinasta tai thaimaalaisilta jumbokelojen tuottajilta, jotka hankkivat raaka-aineensa (folioaihiot) Kiinasta. Jälkimmäisen käytännön vahvistavat komission rinnakkaisessa jumbokeloja koskevassa tutkimuksessa tekemät päätelmät.
                              
                           
                                 3)
                              
                              
                                 Kaikki tiedossa olevat thaimaalaiset vientiä harjoittavat pienten rullien tuottajat, joiden tiedot komissio on saanut pyynnön mukana tai muista yleisistä tietolähteistä, ovat sellaisten kiinalaisten yritysten tytäryhtiöitä, jotka pystyvät tuottamaan ja tuottavat pieniä rullia Kiinassa. Tähän sisältyy Thaimaahan tällä hetkellä sijoittuva kokoonpanotoiminta, josta pyynnön esittäjä toimitti tietoja.
                              
                           
               
                     (33)
                  
                  
                     Tutkimus ei ole paljastanut näyttöä muusta riittävästä perusteesta tai taloudellisesta perusteesta Thaimaasta tapahtuvalle pienten rullien tuonnille kuin voimassa olevien polkumyyntitullien välttäminen. Itse asiassa pyynnön esittäjän toimittamat tiedot osoittavat, että thaimaalaisen pienten rullien tuottajan verkkosivustolla polkumyyntitullien välttäminen mainittiin nimenomaisesti yhdeksi syyksi tuotannon perustamiselle Thaimaahan (10).
                  
               2.5   Toiminnan alkaminen tai huomattava lisääntyminen
         
         
                     (34)
                  
                  
                     Kokoonpanotoiminnan osalta perusasetuksen 13 artiklan 2 kohdassa edellytetään, että toiminta on alkanut tai huomattavasti lisääntynyt polkumyyntitutkimuksen vireillepanosta alkaen tai juuri ennen sitä ja kyseessä olevat osat tulevat maasta, johon sovelletaan toimenpiteitä.
                  
               
                     (35)
                  
                  
                     Tuonti Thaimaasta EU:hun oli vähäistä vuosina 2015 ja 2016. Vuonna 2017 vienti kasvoi merkittävästi, 654 tonniin, ja on siitä lähtien kasvanut lisää joka vuosi. Pyynnön esittäjän toimittamat tiedot thaimaalaisista vientiä harjoittavista tuottajista sekä yleisesti saatavilla olevat tiedot osoittavat, että pienten rullien tuotantolaitosten rakentaminen Thaimaahan alkoi vuosina 2016 ja 2017, ja erään yrityksen kohdalla vuonna 2018. Siten kokoonpanotoiminta alkoi polkumyyntitutkimuksen vireillepanon jälkeen.
                  
               
                     (36)
                  
                  
                     Koska thaimaalaiset vientiä harjoittavat tuottajat eivät ole toimineet yhteistyössä, komissio nojasi pyynnön esittäjän toimittamaan sekä yleisesti saatavilla oleviin tietoihin määritellessään niiden raaka-aineiden alkuperää, joita käytetään pienten rullien kokoamiseen Thaimaassa. Thaimaalaiset tuottajat, joiden tiedetään vievän tuotteitaan unioniin, ovat kaikki sellaisten kiinalaisten kotitalousfolion tuottajien tytäryhtiöitä, joihin polkumyyntitulleja sovelletaan viennissä Kiinasta. Lisäksi pyynnön esittäjältä saadut tiedot osoittavat, että yksi thaimaalaisyhtiöistä väittää ostavansa kaiken raaka-aineensa naapuriyritys Dingheng New Materials Co. Ltd.:ltä, jonka osoitettiin samanaikaisessa jumbokeloja koskevassa tutkimuksessa (11) kiertävän Kiinasta vietäviä jumbokeloja koskevia polkumyyntitulleja. Tutkimuksissa ei ole havaittu näyttöä siitä, että thaimaalaisten vientiä harjoittavien tuottajien käyttämät raaka-aineet olisivat peräisin mistään muualta kuin Kiinasta. Siten tarkastelun kohteena olevat osat ovat peräisin maasta, johon toimenpiteitä sovelletaan.
                  
               2.6   Osien arvo ja arvonlisäys
         
         
                     (37)
                  
                  
                     Perusasetuksen 13 artiklan 2 kohdan mukaan kokoonpanotoiminnan osalta toinen ehto toimenpiteiden kiertämisen esiintymiselle on se, että osat (tässä tapauksessa Kiinasta peräisin olevat) muodostavat vähintään 60 prosenttia kokoonpantavan tuotteen osien kokonaisarvosta ja kokoonpanossa tai valmistuksessa käytettävien osien arvonlisäys on alle 25 prosenttia valmistuskustannuksista. Koska yksikään thaimaalainen vientiä harjoittava tuottaja ei ole toiminut yhteistyössä, komissio on nojannut pyynnön esittäjän toimittamaan näyttöön määritellessään, täyttyivätkö 60 ja 25 prosentin raja-arvoa koskevat ehdot.
                  
               
                     (38)
                  
                  
                     Kun huomioon otetaan laitteet, joita tiedossa olevat vientiä harjoittavat tuottajat käyttävät tehtaissaan niiden verkkosivustojen sisällön ja pyynnössä toimitettujen tietojen perusteella, Thaimaassa tapahtuvaa tuotantoprosessiin voi sisältyä enintään tiettyjä viimeistelyvaiheita, kuten uudelleenkelaamista, leikkaamista tai hehkutusta.
                  
               
                     (39)
                  
                  
                     Pyynnön esittäjä osoitti, että kun pieniä rullia valmistetaan joko jumbokeloista tai folioaihiosta, näiden raaka-aineiden osuus on lähes 90 prosenttia kootun tuotteen osien kokonaisarvosta. Pyynnön esittäjä osoitti myös, että molempien raaka-aineiden osalta näiden osien arvonlisäys oli jumbokelojen kohdalla alle 18 prosenttia ja folioaihioiden kohdalla alle 24 prosenttia.
                  
               
                     (40)
                  
                  
                     Näin ollen komissio päätteli, että perusasetuksen 13 artiklan 2 kohdan edellytykset täyttyvät.
                  
               2.7   Tullin korjaavien vaikutusten vaarantuminen
         
         
                     (41)
                  
                  
                     Arvioidessaan, ovatko tällä hetkellä sovellettavien toimenpiteiden korjaavat vaikutukset vaarantuneet hintojen ja/tai määrien osalta, komissio käytti Eurostatin ilmoittamia vientihintoja ja -määriä. Komissio vertasi vuoden 2019 toimenpiteiden voimassaolon päättymistä koskevassa tarkastelussa määritettyä vahinkoa aiheuttamatonta keskimääräistä hintaa painotettuihin keskimääräisiin CIF-vientihintoihin, joita oikaistiin asianmukaisesti tavanomaisten tullien ja tulliselvityksen jälkeisten kustannusten huomioon ottamiseksi, ja näiden erotus muodosti viitehinnan alittavuuden tason.
                  
               
                     (42)
                  
                  
                     Tämä hintavertailu osoitti viitehinnan alittavuuden tasoksi 29 prosenttia.
                  
               
                     (43)
                  
                  
                     Lisäksi tutkimuksessa vahvistettiin, että vientimäärät, joiden todettiin kiertävän tällä hetkellä sovellettavia toimenpiteitä, ovat merkittäviä ja vastaavat lähes 14:ää prosenttia pienten rullien tuonnin kokonaismäärästä raportointijaksolla.
                  
               
                     (44)
                  
                  
                     Sen vuoksi komissio päätteli, että tämän tutkimuksen kohteena oleva tuonti Thaimaasta heikentää tällä hetkellä sovellettavia toimenpiteitä määrien ja hintojen osalta.
                  
               2.8   Polkumyyntiä koskeva näyttö
         
         
                     (45)
                  
                  
                     Komissio tarkasteli perusasetuksen 13 artiklan 1 kohdan mukaisesti, oliko polkumyynnistä näyttöä verrattuna samankaltaisen tuotteen viimeisimmässä toimenpiteiden voimassaolon päättymistä koskevassa tarkastelussa määritettyyn normaaliarvoon.
                  
               
                     (46)
                  
                  
                     Thaimaan vientihintojen määrittämiseksi komissio käytti Eurostatin ilmoittamaa pienten rullien keskimääräistä vientihintaa raportointijaksolla. Jotta normaaliarvon ja vientihinnan vertailu olisi tasapuolinen, hintoihin ja niiden vertailukelpoisuuteen vaikuttavat erot otettiin asianmukaisesti huomioon tekemällä oikaisuja perusasetuksen 2 artiklan 10 kohdan mukaisesti. Näin määritetyt keskimääräiset vientihinnat olivat alle viimeisimmässä toimenpiteiden voimassaolon päättymistä koskevassa tarkastelussa vahvistetun normaaliarvon, mikä osoitti, että polkumyyntiä esiintyi.
                  
               3.   TOIMENPITEET
         
         
                     (47)
                  
                  
                     Näiden havaintojen perusteella komissio päätteli, että Kiinasta peräisin olevien pienten rullien tuonnissa käyttöön otettua polkumyyntitullia kierretään tutkimuksen kohteena olevan tuotteen tuonnissa.
                  
               
                     (48)
                  
                  
                     Voimassa olevat polkumyynnin vastaiset toimenpiteet olisi tämän vuoksi perusasetuksen 13 artiklan 1 kohdan mukaisesti laajennettava koskemaan tutkimuksen kohteena olevan tuotteen tuontia.
                  
               
                     (49)
                  
                  
                     Perusasetuksen 13 artiklan 1 kohdan toisen alakohdan mukaan laajennettavan toimenpiteen olisi oltava komission täytäntöönpanoasetuksen (EU) 2019/915 1 artiklan 2 kohdassa ”kaikille muille yrityksille” vahvistettu toimenpide eli vapaasti unionin rajalla tullaamattomana -nettohintaan sovellettava 35,6 prosentin suuruinen lopullinen polkumyyntitulli.
                  
               
                     (50)
                  
                  
                     Perusasetuksen 13 artiklan 3 kohdassa säädetään, että laajennettuja toimenpiteitä on sovellettava vireillepanoasetuksella käyttöön otetun kirjaamisvelvoitteen alaiseen unioniin tulevaan tuontiin, ja tämän mukaisesti tutkimuksen kohteena olevan tuotteen kirjatusta tuonnista olisi kannettava polkumyyntitulli.
                  
               4.   PÄÄTELMISTÄ ILMOITTAMINEN
         
         
                     (51)
                  
                  
                     Komissio ilmoitti 24 päivänä kesäkuuta 2021 kaikille asianomaisille osapuolille niistä keskeisistä tosiseikoista ja huomioista, joiden perusteella edellä esitettyihin päätelmiin päädyttiin, ja niitä kehotettiin esittämään huomautuksia. Huomautuksia ei saatu.
                  
               
                     (52)
                  
                  
                     Tässä asetuksessa säädetyt toimenpiteet ovat asetuksen (EU) 2016/1036 15 artiklan 1 kohdalla perustetun komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            
               1.   Laajennetaan lopullisen polkumyyntitullin käyttöön ottamisesta Kiinan kansantasavallasta peräisin olevien tiettyjen alumiinifoliorullien tuonnissa asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen annetulla täytäntöönpanoasetuksella (EU) 2019/915 käyttöön otettu lopullinen polkumyyntitulli koskemaan sellaisen vahvistamattoman alumiinifolion tuontia, jonka paksuus on vähintään 0,007 mm mutta alle 0,021 mm ja jota ei ole enempää valmisteltu kuin valssattu ja joka on kohokuvioitu tai kohokuvioimaton ja jonka rullapaino on alhainen, enintään 10 kg, ja joka on tällä hetkellä luokiteltu CN-koodeihin ex 7607 11 11 ja ex 7607 19 10 (Taric-koodit 7607111111 ja 7607191011) ja joka on lähetetty Thaimaasta, riippumatta siitä, onko sen alkuperämaaksi ilmoitettu Thaimaa.
            
            
               2.   Kannetaan tämän artiklan 1 kohdan nojalla laajennettu tulli sellaisesta Thaimaasta lähetetystä tuonnista, joka on kirjattu täytäntöönpanoasetuksen (EU) 2020/2161 2 artiklan ja asetuksen (EU) 2016/1036 13 artiklan 3 kohdan sekä 14 artiklan 5 kohdan mukaisesti, riippumatta siitä, onko alkuperämaaksi ilmoitettu Thaimaa.
            
            
               3.   Taannehtivasti kerättävien polkumyyntitullien määrä saadaan soveltamalla ”kaikkiin muihin yrityksiin” sovellettavaa 35,6 prosentin polkumyyntitullia.
            
            
               4.   Jollei toisin säädetä, sovelletaan tulleja koskevia voimassa olevia säännöksiä ja määräyksiä.
            
         
         
            2 artikla
            Tulliviranomaiset velvoitetaan lopettamaan täytäntöönpanoasetuksen (EU) 2020/2161 2 artiklan mukaisesti tapahtuva tuonnin kirjaaminen.
         
         
            3 artikla
            
               1.   Pyynnöt, jotka koskevat vapauttamista 1 artiklalla laajennetusta tullista, on tehtävä kirjallisesti jollakin Euroopan unionin virallisista kielistä, ja vapautusta pyytävän oikeussubjektin valtuutetun edustajan on allekirjoitettava ne. Pyyntö on lähetettävä seuraavaan osoitteeseen:
               
                           European Commission
                        
                     
                           Directorate-General for Trade
                        
                     
                           Directorate G Office:
                        
                     
                           CHAR 04/39
                        
                     
                           1049 Bruxelles/Brussel
                        
                     
                           BELGIQUE/BELGIË
                        
                     
            
               2.   Komissio voi asetuksen (EU) 2016/1036 13 artiklan 4 kohdan mukaisesti myöntää päätöksellä vapautuksen 1 artiklalla laajennetusta tullista sellaisilta yrityksiltä tulevalle tuonnille, jotka eivät kierrä täytäntöönpanoasetuksella (EU) 2019/915 käyttöön otettuja polkumyyntitoimenpiteitä.
            
         
         
            4 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 14 päivänä syyskuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 176, 30.6.2016, s. 21.
         
            (2)  Neuvoston täytäntöönpanoasetus (EU) N:o 217/2013, annettu 11 päivänä maaliskuuta 2013, lopullisen polkumyyntitullin käyttöönotosta tiettyjen Kiinan kansantasavallasta peräisin olevien alumiinifoliorullien tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta (EUVL L 69, 13.3.2013, s. 11).
         
            (3)  Komission täytäntöönpanoasetus (EU) 2019/915, annettu 4 päivänä kesäkuuta 2019, lopullisen polkumyyntitullin käyttöön ottamisesta Kiinan kansantasavallasta peräisin olevien tiettyjen alumiinifoliorullien tuonnissa Euroopan parlamentin ja neuvoston asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen (EUVL L 146, 5.6.2019, s. 63).
         
            (4)  Komission täytäntöönpanoasetus (EU) 2020/2161, annettu 18 päivänä joulukuuta 2020, Kiinan kansantasavallasta peräisin olevien tiettyjen alumiinifoliorullien tuonnissa täytäntöönpanoasetuksella (EU) 2019/915 käyttöön otettujen polkumyynnin vastaisten toimenpiteiden mahdollista kiertämistä tiettyjen alumiinifoliorullien tuonnilla Thaimaasta riippumatta siitä, onko niiden alkuperämaaksi ilmoitettu Thaimaa, koskevan tutkimuksen vireillepanosta ja kyseisen tuonnin kirjaamisvelvoitteesta (EUVL L 431, 21.12.2020, s. 42).
         
            (5)  Komission täytäntöönpanoasetus (EU) 2020/2162, annettu 18 päivänä joulukuuta 2020, Kiinan kansantasavallasta peräisin olevien tiettyjen alumiinifolioiden tuonnissa täytäntöönpanoasetuksella (EU) 2015/2384 ja täytäntöönpanoasetuksella (EU) 2017/271 käyttöön otettujen polkumyynnin vastaisten toimenpiteiden mahdollista kiertämistä tiettyjen alumiinifolioiden tuonnilla Thaimaasta riippumatta siitä, onko niiden alkuperämaaksi ilmoitettu Thaimaa, koskevan tutkimuksen vireillepanosta ja kyseisen tuonnin kirjaamisvelvoitteesta (EUVL L 431, 21.12.2020, s. 48).
         
            (6)  Tässä asetuksessa esiteltyjä tuontitietoja ei voi sellaisenaan verrata alkuperäisen tutkimuksen tai tarkastelua koskevan tutkimuksen jälkeen julkaistuihin tietoihin. Aikaisemmassa tutkimuksessa käytettiin EU28-maihin liittyvää tietoa, Yhdistynyt kuningaskunta mukaan lukien, kun taas tähän tutkimukseen sisältyvät vain EU27-maat Yhdistyneen kuningaskunnan erottua unionista vuonna 2020.
         
            (7)  Folioaihioiden määriä on mukautettu mahdollisuuksien mukaan GTA:n erityisten tuotekuvausten perusteella vastaamaan folioaihioita, joita voidaan oikeasti käyttää kotitalousfolion eikä esimerkiksi painoteollisuudessa käytetyn alumiinifolion tuotannossa.
         
            (8)  Pyynnön esittäjä toimitti tietoja meneillään olevasta tutkimuksesta, jota Euroopan petostentorjuntavirasto (OLAF) tekee yhteistyössä jäsenvaltioiden asiaan liittyvien viranomaisten kanssa. Pyynnön esittäjän mukaan polkumyyntitullien kiertämistä koskevan tutkimuksen tuloksena kahdelle thaimaalaiselle vientiä harjoittavalle tuottajalle määrättiin rangaistukset. OLAF:n meneillään olevia tutkimuksia koskevista salassapitosyistä muuta tietoa ei ole tällä hetkellä julkisesti käytettävissä.
         
            (9)  Esimerkki: http://en.wohler.com.cn/index.php/News/view/id/6.html
         
            (10)  Pyynnön esittäjä toimitti kopion polkumyyntitullit mainitsevasta verkkosivustosta pyynnön liitteessä 5. Verkkosivuston nykyinen versio, jolla polkumyyntitullien välttämistä ei enää mainita, on nähtävissä täällä: http://en.wohler.com.cn/index.php/News/view/id/6.html (sivustolla käyty viimeksi 23.2.2021). Yrityksen LinkedIn-sivulla mainitaan yhä seuraavaa: ”Thaimaan tehdas on perustettu Euroopan ja Intian markkinoiden polkumyyntitullin eliminoimiseksi.” (https://www.linkedin.com/company/qingdao-wohler-household-products-co-ltd/about/, sivulla käyty viimeksi 25.2.2021). Lisäksi toisella verkkosivustolla mainitaan, että ”polkumyyntitulliin liittyvän ongelman ratkaisemiseksi perustamme toisen tehtaan Thaimaahan”: https://tigerhuang923.en.ec21.com/company_info.html (sivustolla käyty viimeksi 25.5.2021). Toinenkin thaimaalaisyritys mainitsee, että Thaimaasta tapahtuva tuonti on vapautettu polkumyyntitulleista: https://www.top-ranking.com.cn/news/view?id=1792&lang=en (sivustolla käyty viimeksi 25.2.2021).
         
            (11)  EUVL L 431, 21.12.2020, s. 48.